recursal/SuperWikiNEXT-32B huggingface dataset:
|  |
| --- |
| **Ալրային որդան** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Ինֆրադաս** | *Neoptera* |
| **Կարգ** | Կիսակարծրաթևավորներ (Hemiptera) |
| **Ենթակարգ** | *Sternorrhyncha* |
| **Ընտանիք** | **Ալրային որդան** (Pseudococcidae)Heymons, 1915 |

**Ալրային որդան**, կոկցիդների ենթակարգի միջատների ընտանիք։

Նկարագրություն
--------------

Մի քանի տեսակների համար սահմանվում է կարանտին։ Հայտնի է 1000 տեսակ, առավել վնասակար են խաղողի ալրավոր, ցիտրուսային (Pseudococcu gahani), ցորեն (Bhenacoccus tergrigorianae), Կոմստոկի ոլրային Որդանները։ Էգերը (երկարությունը՝ 3–12 մմ) պարկանման են, շարժուն, ծածկված փոշենման մոմային փառով՝ հաճախ եզրերին մոմային թիթեղներով։ Ձվադրում է գարնանը (մին չև 300 ձու)՝ սպիտակ «բամբակե» ձվապարկերում, թրթուրներն ու էգերը, ծծելով բույսերի հյութը, թուլացնում են դրանց։

Պայքարի միջոցառումներ
---------------------

Ալրային որդանի դեմ պայքարելու համար իրականացվում է պահեստարանի մաքրում և վարակազերծում՝ եռաքլոր մետաֆոսով, մետաթիոնով, լեբայցիդով (մինչև բերքի ընդունումը) կամ պահեստարանի և հացահատիկի ծխահարում՝ մեթիլբրոմիդով, հատիկի մաքրում, չորացում և պաղեցում։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Անվան այլ կիրառումների համար տե՛ս՝ Վիլհելմ Տելլ (այլ կիրառումներ)

**Վիլհելմ Տելլ** (գերմ.՝ *Wilhelm Tell*, ֆր.՝ *Guillaume Tell*, իտալ.՝ *Guglielmo Tell*), շվեյցարական ժողողովրդական առասպելի հերոս։ Նրա մասին պատմող շվեյցարական այս առասպելն արտացոլում է շվեյցարացի ժողովրդի պայքարն ընդդեմ Հաբսբուրգների ավստրիական տիրապետության դեմ՝ 14-րդ դարում։ Վիլհելմ Տելլը Բյուրգլեն գյուղից էր և հայտնի էր իր դիպուկ նետաձգությամբ։ Մի անգամ Գեսլերը, որ ավստրիական պաշտոնյա էր, իմանալով նրա այս ձիրքի մասին, ստիպում է, որ Տելլը խնձոր դնի իր փոքրիկ որդու գլխին և նետը հեռվից արձակելով վայր գցի այն։ Վիլհելմ Տելլը հաջողությամբ կատարելով այս դաժան պահանջը, որոշում է վրեժխնդիր լինել։ Նա մի հարմար վայրում դարանակալում է ավստրիացի պաշտոնյային և նույնպիսի դիպուկ նետահարությամբ սպանում է նրան, ինչը ազդանշան է դառնում շվեյցարացի ժողովրդի համար ապստամբության՝ ընդդեմ ավստրիական բռնակալության։ 19-րդ դարում պատմաբանները սկսել են կասկածի տակ առնել Վիլհելմ Տելլի պատմական կերպար լինելը։ Սակայն ավելի նոր ուսումնասիրողները գտնում են, որ այս առասպելի հիմքում ընկած է պատմական իսկություն։

Վիլհելմ Տելլի կերպարը արվեստի գործերում
---------------------------------------

Վիլհելմ Տելլը և ավստրիացիները. խճանկար, գտնվում է Շվեյցարիայի ազգային թանգարանումՎիլհելմ Տելլը և ավստրիացիները. խճանկար, գտնվում է Շվեյցարիայի ազգային թանգարանում
Վիլհելմ Տելլի կերպարը ոգեշնչել է տարբեր արվեստագետների՝ ստեղծելու մշակութային արժեքներ։ Գերմանացի բանաստեղծ, դրամատուրգ Ֆրիդրիխ Շիլլերը գրել է «Վիլհելմ Տելլ» վերնագրով դրամա, իսկ իտալացի կոմպոզիտոր Ջոակինո Ռոսինին գրել է համանուն օպերա՝ չորս գործողությամբ։ Ֆրանսերեն լիբրետոն գրել են Էտիեն դը Ժուին և Իպոլիտ Բին՝ ըստ Շիլլերի պիեսի։ Ռոսինիի «Վիլհելմ Տելլ» օպերան առաջին անգամ ներկայացվել է Փարիզի Երաժշտության թագավորական ակադեմիայում՝ 1829 թվականին։ Այն լուրջ հաջողություն չի ունեցել, ինչից հետո Ռոսինին կրճատել է՝ դարձնելով երեք գործողությամբ։ Այս տեսքով օպերան մնացել է Փարիզի օպերային թատրոնի մշտական խաղացանկում մինչև 1932 թվականտը, իսկ 1868 թվականին, Ռոսինիի ներկայությամբ կայացել է «Վիլհելմ Տելլ»-ի 500-րդ ներկայացումը։ Այս օպերան համարվում է Ռոսինիի լավագույն ստեղծագործություններից մեկը։ Այն գրվեց ֆրանսիական կառավարության պատվերով և եղավ իտալացի կոմպոզիտորի վերջին օպերան։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիլհելմ Տելլ» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Շվեյցարական կենսագրական · Universalis |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 18507 · GND: 118621211 · ISNI: 0000000099282044 · LCCN: n80123165 · NKC: mzk2015879460 · NLP: a0000002022488 · VIAF: 147328722, 2225151778208518130004 · WorldCat VIAF: 147328722, 2225151778208518130004 |

 |

 |
**Բերի-բերի** (սինգ․՝ beri – թուլություն), **ավիտամինոզ {\displaystyle B\_{1}}, սննդային բազմանյարդաբորբ**, հիվանդություն, որն առաջանում է սննդի մեջ վիտամին {\displaystyle B\_{1}}-ի (թիամինի) պակասության կամ բացակայության հետևանքով։

Բնորոշվում է վերջույթների ծայրամասային նյարդերի ախտահարմամբ, սիրտ–անոթային համակարգի ֆունկցիայի խանգարմամբ և այտուցներով։ Բերի-բերին տարածված է առավելապես արևելյան, հարավարևելյան և Հարավային Ասիայում, որտեղ բնակչությունը սնվում է հիմնականում թեփազրկված բրնձով։ Հիվանդության պատճառը 1897 թվականին հայտնաբերել է հոլանդացի բժիշկ Էյկմանը։ Օրգանիզմում վիտամին {\displaystyle B\_{1}}-ի օրական պահանջը 0,5–2 մգ է․ պակասն առաջացնում է ածխաջրերի փոխանակության խանգարումներ։ Հիվանդությունը բուժվում է վիտամին {\displaystyle B\_{1}}–ի պատրաստուկների ներքին ընդունմամբ և ներարկումներով։ Կանխարգելումը՝ վիտամին {\displaystyle B\_{1}}-ով հարուստ սննդամթերք։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 422)։*  |
**Մանդարա** (ֆր.՝  Monts Mandara, անգլ.՝  Mandara Mountains), հրաբխային լեռնաշղթա, ձգվում է Նիգերիայի և Կամերունի սահմանի հյուսիսային հատվածի երկայնքով՝ հարավում գտնվող Բենուա գետից մինչև Մաուրա քաղաքի հյուսիս-արևմտյան սահմաններ։ Լեռնաշղթայի ամենաբարձր գագաթը Ուպե լեռն է (1․494 մետր)։ Տարածաշրջանը խիտ բնակեցված է Չադի լեզուներով խոսող մոֆու և կիրդի ցեղերով։

Մանդարայի լեռներում, այդ թվում՝ Դիյ Գիդ Բիյ (**Diy-Gid-Biy** *DGB*) հնագիտական հուշարձանի տարածքում իրականացվել են հնագիտական լայնածավալ հետազոտություններ։

Երկրաբանություն
---------------

Ռումսիկի գյուղի մոտակայքում գտնվող Մանդարա լեռների Կապսիկի գագաթը ձևավորվել է միլիոնավոր տարիներ առաջ, երբ Աֆրիկյան մայրցամաքի սալաքարերի տակ գտնվող բազալտային ապարների հանքաշերտերը բարձրացել են և մասնատվելով դուրս են մղվել մակերես։ Ժամանակին կլիման ավելի խոնավ է եղել։ Տեղումների մեծ քանակի պատճառով առաջացել են բազմաթիվ հոսող գետեր։ Գետերը թափանցելով ճեղքվածքների մեջ խորացրել և ընդլայնել են խզվածքները՝ տարածքը դարձնելով խորդուբորդ։

Հրաբխային ակտիվությունը մեծ դեր է ունեցել միջավայրի ձևավորման վրա։ Լավայի ժայթքումներն առաջացրել են հրաբխային կոներ, որոնց խառնարանները մագմայի պնդացման պատճառով փակվել են։ Կարծրացած խառնարանները, որոնք կոչվում են հրաբխային խցաններ, ավելի դիմացկուն են էրոզիայի դեմ, քան հրաբուխների արտաքին կոները։ Նախկին հրաբուխներից՝ էրոզիայի հետևանքով մնացել են այնպիսի խառնարաններ,որոնք հիշեցնում են ասեղի նման սուր պտուտակներ, ինչպիսիք է՝ Կասպիկի գագաթը։

Կամերունի Ֆիզիկական քարտեզ երկիր Կամերուն և Նիգերիա

Պատկերասրահ
-----------

* Հյուսիս-արևելյան լեռնաճյուղավորումՀյուսիս-արևելյան լեռնաճյուղավորում
* Մանդարա լեռներՄանդարա լեռներ
* 
* 
* Ռամսիկի գյուղ Մանդարայի լանջերինՌամսիկի գյուղ Մանդարայի լանջերին

Ծանոթագրություններ
------------------

1. 1 2 3 4 5 6  Centre, UNESCO World Heritage. «https://whc.unesco.org/en/tentativelists/4017/». *UNESCO World Heritage Centre* (անգլերեն). Վերցված է 2020 թ․ նոյեմբերի 22-ին. `{{cite web}}`: External link in ``|title=`` (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանդարա լեռնաշղթա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ սովետական (1 հրտ.) |
|  |
| Չափորոշչային վերահսկողություն | GND: 4560739-4 · LCCN: sh89003896 · NKC: ge138586 · VIAF: 315144524 · WorldCat VIAF: 315144524 |

 |
{\displaystyle \cos(x)} ֆունկցիայի գրաֆիկը՝ {\displaystyle x}-ից կախված {\displaystyle \left[-2\pi ,2\pi \right]} միջակայքում, **զրոները** {\displaystyle -{\tfrac {3\pi }{2}},\;-{\tfrac {\pi }{2}},\;{\tfrac {\pi }{2}}} և {\displaystyle {\tfrac {3\pi }{2}},} կետերում կարմիր են
Մաթեմատիկայում իրական, կոմպլեքս կամ վեկտորական {\displaystyle f} ֆունկցիայի **զրոն** (նաև արմատ) {\displaystyle f(x)} ֆունկցիայի այն {\displaystyle x} արժեքն է, որում ֆունկցիան հավասար է 0-ի, այլ կերպ ասած՝ {\displaystyle f(x)=0}։ Այլ կերպ ասած՝ {\displaystyle f(x)} ֆունկցիայում տեղադրելով «զրոն»՝ ելքում ստանում ենք 0։

Բազմանդամի արմատը համապատասխան բազմանդամ ֆունկցիայի զրոներն են։ Հանրահաշվի հիմնական թեորեմը ցույց է տալիս, որ յուրաքանչյուր 0-ից տարբեր բազմանդամի արմատների առավելագույն քանակը հավասար է բազմանդամի աստիճանին։ Բազմանդամի արմատները և աստիճանը հավասար են լինում այն դեպքում, երբ հաշվի են առնվում կոմպլեքս արմատները։ Օրինակ՝ երկրորդ աստիճանի

{\displaystyle f(x)=x^{2}-5x+6}

{\displaystyle f} բազմանդամը ունի երկու արմատ՝ 2-ը և 3-ը, քանի որ՝

{\displaystyle f(2)=2^{2}-5\cdot 2+6=0,f(3)=3^{2}-5\cdot 3+6=0}։

Երբ ֆունկցիայի գրաֆիկը կառուցում ենք կոորդինատային հարթության վրա, տեսնում ենք, որ դրա զրոները այն {\displaystyle x} կոորդինատներն են, որոնց դեպքում ֆունկցիայի գրաֆիկը համընկնում է աբսցիսների առանքցի հետ։ Ֆունկցիայի զրոյի կոորդինատը գրվում է {\displaystyle (x,0)} ձևով։

Հավասարման լուծում
------------------

{\displaystyle x} անհայտով կամայական հավասարում կարելի է ներկայացնել հետևյալ տեսքով՝

{\displaystyle f(x)=0}՝

հավաքելով բոլոր անդամները հավասարման ձախ հատվածում։ Այդպիսի հավասարման բոլոր լուծումները {\displaystyle f} ֆունկցիայի զրոներն են։ Այլ կերպ ասած՝ ֆունկցայի զրոները և հավասարման լուծումները նույնաբար համապատասխանում են։

Հաշվել արմատներ
---------------

Ֆունկցիայի, օրինակ՝ բազմանդամի, արմատները հաշվելը պահանջում է հատուկ կամ մոտարկման մեթոդներ (օրինակ՝ Նյուտոնի մեթոդը)։ Որոշ բազմանդամ ֆունկցիաների լուծումները, որոնց աստիճանը բարձր չէ չորսից, կարող են արտահայտված լինել իրեnնց անդամների գործակիցներով։

Ծանոթագրություններ
------------------

1. ↑  «The Definitive Glossary of Higher Mathematical Jargon — Vanish». *Math Vault* (ամերիկյան անգլերեն). 2019 թ․ օգոստոսի 1. Վերցված է 2019 թ․ դեկտեմբերի 15-ին.`{{cite web}}`: CS1 սպաս․ url-status (link)
2. 1 2  «Algebra - Zeroes/Roots of Polynomials». *tutorial.math.lamar.edu*. Վերցված է 2019 թ․ դեկտեմբերի 15-ին.
3. ↑  Foerster, Paul A. (2006). *Algebra and Trigonometry: Functions and Applications, Teacher's Edition* (Classics ed.). Upper Saddle River, NJ: Prentice Hall. էջ 535. ISBN 0-13-165711-9.
4. ↑  «Roots and zeros (Algebra 2, Polynomial functions)». *Mathplanet* (անգլերեն). Վերցված է 2019 թ․ դեկտեմբերի 15-ին.

Արտաքին հղումներ
----------------

* Weisstein, Eric W. "Root", *MathWorld*.
**Ադրիանա Բիզի Ֆաբբրի** (իտալ.՝ Adriana Bisi Fabbri, սեպտեմբերի 1, 1881(1881-09-01), Ֆեռարա, Իտալիա - մայիսի 29, 1918(1918-05-29), Տրավեդոնա Մոնատե, Վարեզե, Լոմբարդիա, Իտալիայի թագավորություն), իտալացի նկարիչ, ծաղրանկարիչ։

Կենսագրություն
--------------

Ադրիանա Ֆաբբրին ծնվել է Ֆեռարայում, որտեղ էլ նա հանդիպել է իր ապագա ամուսնուն՝ լրագրող Ջաննետա Բիզիին։ Պատանեկությունն անցել է Պադովայում, որտեղ եղել է Ումբերտո Բոչչոնիի մոր հյուրը։ Պադովայում, հետագայում Միլանում, որտեղ նա տեղափոխվել է ընտանիքի հետ 1905 թվականին, ստեղծել է բազմաթիվ նկարներ, որպես ինքնուս նկարիչ դասեր է առել Գաետանո Պրևիատիի և Լուիջի Կոնկոնիի ստուդիաներում։

1907 թվականին ամուսնու հետ տեղափոխվել է Բերգամո, հաջորդ տարի Թուրինի 2-րդ կվադրինալեում ներկայացել է երկու աշխատանքով։ 1911 թվականին մասնակցել է Կաստելիո դի Ռիվոլիում կազմակերպված «Frigidarium» միջազգային հումորային ցուցահանդեսին, որտեղ արժանացել է բրոնզե մեդալի, նույն տարում մասնակցել է Միլանում Բոչչոնիի և այլ ֆուտուրիստների կազմակերպած 1-ին Esposizione Libera-ին։ Հետագա տարիների ընթացքում մասնակցել է այլ խմբակային ցուցահանդեսների, այդ թվում՝ Վենետիկի «Ca’ Pesaro», Միլանի «Famiglia Artistica» և «Società per le Belle Arti ed Esposizione Permanente»:

1914 թվականին դարձել է Nuove Tendenze խմբի անդամ, Միլանի Էնրիկո Ֆինցի կազմակերպության սրահում ունեցել է անհատական ցուցահանդես, որտեղ ներկայացել է 51 աշխատանքով։ Հանդես է եկել նաև որպես դիմանկարիչ և Առաջին համաշխարհային պատերազմի տարիներին արված նրա քաղաքական ծաղրանկարները տպագրվել են «Il Popolo d'Italia» (Իտալիայի մարդիկ) թերթում, աջակցել է նաև La Domenica Illustrata թերթին։

Մահ
---

Մահացել է Վարեզեի Տրավեդոնա Մոնատե կոմունայում 1918 թվականին։

Պատկերասրահ
-----------

* 
* 
* 
*

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
3. ↑  «ARTGATE - Fondazione Cariplo». *www.artgate-cariplo.it*. Վերցված է 2016 թ․ սեպտեմբերի 2-ին.(չաշխատող հղում)

Աղբյուրներ
----------

* Laura Casone, Adriana Bisi Fabbri, online catalogue Artgate by Fondazione Cariplo, 2010, CC BY-SA (source for the first revision of this article).
* Luigi Sansone (ed) Adriana Bisi Fabbri, 1881-1918 Mazzotta, 2007, ISBN 978-88-202-1840-9

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ադրիանա Բիզի Ֆաբբրի» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Իտալացիների կենսագրական բառարան |
|  |
| 

|  Չափորոշչային վերահսկողություն |
| --- |
|  |
| BNF: 157604681 · GND: 13040425X · ICCU: LO1V311639 · ISNI: 0000000052960944 · LCCN: nr93045758 · SUDOC: 120222698 · VIAF: 32327561 · WorldCat VIAF: 32327561 |

 |

 |
**«Քո ընկերն առնետ է»,** 2007 թվականի Pixar ընկերության կարճամետրաժ անիմացիոն ֆիլմ, որը թողարկվել է «Ռատատույ» ֆիլմի հետ տնային դիտման համար։ Կարճամետրաժ ֆիլմի հերոսները ընդունում են «Ռատատույ» լիամետրաժ մուլտֆիլմի գլխավոր հերոսներից երկուսի՝ Ռեմի և Էմիլի կերպարները, որոնք վիճում են մարդկանց և առնետների հաշտեցման մասին։ Սա Pixar ընկերության երկրորդ կարճամետրաժ ֆիլմն է ավանդական անիմացիայի համար։ Ներկա պահին մուլտֆիլմը համարվում է Pixar ստուդիայի ամենաերկար կարճամետրաժ ֆիլմը, որի տևողությունը կազմում է տասնմեկ րոպե։ 2D անիմացիայի հետ մեկտեղ, այն իր մեջ է ներառում նաև շարժման կանգնեցման անիմացիան, համակարգչային պատկերները և գործողությունը իրական ժամանակում։

«Ռատատույ» և «Քո ընկերն առնետ է» մուլտֆիլմերը ունեն նույն երաժշտական հաջորդականությունը։ Մուլտֆիլմը արժանացել է լավագույն կարճամետրաժ անիմացիոն ֆիլմ կոչմանը 35-րդ ամենամյա *Annie Awards* մրցանակաբաշխությունում և 2007 թվականի նոյեմբերի 6-ին թողարկվել է DVD և Blu-ray տարբերակներով «Ռատատույ» մուլտֆիլմի հետ։

Սյուժե
------

Ռեմին և Էմիլը պատմում են հանդիսատեսին մարդկանց և առնետների փոխհարաբերությունների, առնետների արժանիքների և ունակությունների մասին։ Նրանք կոչ են անում մարդկանց առնետների հետ համերաշխ լինել։ Առնետները իրենց ելույթն ավարտում են «Մենք ձեզ հետ անգամ դեպի Մարս» երգով։

Արտադրություն
-------------

Գաղափարը նախաձեռնվել է Ջիմ Կապոբիանկոյի կողմից, երբ Բրեդ Լյուիսը էլեկտրոնային նամակ է ուղարկել նրան՝ խնդրելով լրացուցիչ ծառայություններ տրամադրել DVD-ի համար։ Կապոբիանկոն հավաքելով բոլոր տեղեկությունները, որոնք նրանք ունեին առնետների մասին, զվարճալի ձևով ներկայացրել է դրանք հանդիսատեսին։ Մուլտֆիլմի արտադրությունը սկսվել է «Ռատատույ»-ի ստեղծման վերջին մեկ տարվա ընթացքում և ավարտվել է մեկ տարուց քիչ ժամանակահատվածում։ Արտադրության ժամանակ Ջիմ Կապոբիանկոն գրել է «Քո ընկերն առնետ է. Փոքրիկ ոսկե գիրք» գիրքը, որը ներառում է «Պլան Բ» երգի երաժշտությունն ու տեքստը։

Ծանոթագրություններ
------------------

1. ↑  Sciretta, Peter (2007 թ․ հոկտեմբերի 30). «Pixar Does 2D Animation». Slash Film. Արխիվացված է օրիգինալից 2009 թ․ հունվարի 30-ին. Վերցված է 2009 թ․ հունվարի 24-ին.
2. ↑  «Legacy: 35th Annual Annie Award Nominees and Winners (2007)». Արխիվացված է օրիգինալից 2008 թ․ ապրիլի 11-ին. Վերցված է 2008 թ․ նոյեմբերի 12-ին.
3. ↑  «Disney Serves Up 'Ratatouille' on Blu-ray this November». High-Def Digest. 2007 թ․ օգոստոսի 10.
4. ↑  Topel, Fred (2004). «Jim Capobianco on Your Friend the Rat». *The Can Magazine*. Minds Eye One. Արխիվացված է օրիգինալից 2008 թ․ սեպտեմբերի 4-ին. Վերցված է 2008 թ․ նոյեմբերի 12-ին.
5. ↑  Jim Capobianco (2007 թ․ դեկտեմբերի 26). «Your Friend the Rat little golden book». Վերցված է 2008 թ․ նոյեմբերի 13-ին.

Արտաքին հղումներ
----------------

* Պաշտոնական կայք
* «Your Friend The Rat»(անգլ.) Big Cartoon DataBase կայքում
**Մակեդոնիայի և Թրակիայի բանահյուսական և էթնոլոգիական թանգարան** (անգլ.՝ Λαογραφικό και Εθνολογικό Μουσείο Μακεδονίας-Θράκης), թանգարան Հունաստանի Կենտրոնական Մակեդոնիա պերֆերիայի Սալոնիկ քաղաքում։

Թանգարան
--------

Թանգարանը հիմնադրվել է 1973 թվականին Մակեդոնիայի կրթության ասոցիացիայի կողմից և տեղակայված է եղել «Հին գավառական տուն» անվամբ շենքում։ Շենքը, որը զբաղեցնում է ծովի ափին գտնվող 5 հեկտար տարածք, 1906 թվականին կառուցել է հրեա ճարտարապետ Էլի Մոդիանոն։ Թանգարանը տեղակայված է չորս մակարդակի վրա՝ կիսանկուղային հարկ, երկու հարկեր և ձեղնահարկ։ Ճարտարապետականորեն այն էկլեկտիկ շինություն է, որի վրա մեծապես ազդել է մոդեռնը։ Հատկապես տպավորիչ է դեպի ծով նայող սյունազարդ պատշգամբը։

Թանգարանը հավաքում և հետազոտում է Մակեդոնիայի և Թրակիայի ավանդական մշակույթի մասունքները և դրանք ներկայացնում հանրությանը իր մշտական և ժամանակավոր ցուցահանդեսներում։ Թանգարանի հավաքածուն բաղկացած է ավելի քան 20,000 ցուցանմուշներից (տեքստիլ, ասեղնագործություն, տեղական տարազներ, գործիքներ, զենքեր, կենցաղային իրեր, երաժշտական գործիքներ և փորագրություն, փայտամշակման և մետաղամշակման սարքավորումներ)։ Թանգարանն ունի մասնագիտացված գրադարան, լուսանկարչական արխիվ և ձայնագրությունների պահեստարան։

Ցուցադրություն
--------------

Մշտական ցուցահանդեսներից երկուսը կազմակերպվում են հետևյալ ստորաբաժանումներում`

1. «Մակեդոնիայի և Թրակիայի ջրաղացներում», Ջրաղացներն ու սղոցարանները ավանդական հասարակությունում։
2. «Մակեդոնիայի և Թրակիայի ավանդական տարազները 1860-1960 թթ.»:

Պատկերասրահ
-----------

* Թանգարանի արտաքին տեսքըԹանգարանի արտաքին տեսքը
* Թորման հին ապարատներԹորման հին ապարատներ
* Լճի հին նավակԼճի հին նավակ

Ծանոթագրություններ
------------------

1. ↑  Jewish Community Of Thessaloniki
2. ↑  Museums of Macedonia web site
3. ↑  «Creative CommonsAttribution-Share Alike 3.0 Unported license». Արխիվացված է օրիգինալից 2016 թ․ ապրիլի 24-ին. Վերցված է 2021 թ․ մայիսի 8-ին.
4. ↑  Λαογραφικό και Εθνολογικό Μουσείο Μακεδονίας-Θράκης — Μακεδονία-Θράκη: Παραδοσιακές Ενδυμασίες, 1860—1960

Արտաքին հղումներ
----------------

* Official Site
* Hellenic Ministry of Culture and Tourism Արխիվացված 2009-01-01 Wayback Machine
* www.museumsofmacedonia.gr
* travelthessaloniki.com
* www.hri.org
* Εθνολογικό και Λαογραφικό Μουσείο Արխիվացված 2011-12-23 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մակեդոնիայի և Թրակիայի բանահյուսական և ազգագրական թանգարան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: no2010070368 · NLG: 301287 · VIAF: 146990558 · WorldCat VIAF: 146990558 |

 |
**Ցելսուսի գրադարան**, հին հռոմեական գրադարան Եփեսոսում, որը կառուցվել է Հադրիանոս կայսրի կողմից 114-117 թվականներին՝ Հուլիոս Տիբերիուս Ցելսուսի (Tiberius Iulius Celsus Polemaeanus) պատվին նրա որդու՝ Հուլիուս Տիբերիուս Աքվիլիոսի կողմից (110 թվականին եղել է հյուպատոս)։

Գրադարանում պահպանվում էր գրեթե 12 000 թղթագլան, որոնք տեղավորված էին պատերի որմնախորշերում, դարակների և կահույքի վրա։

Պատմություն
-----------

Շինարարությունը սկսվել է 114 թվականին և ավարտվել 117 թվականին արդեն Աքվիլիուսի (որը մեծ գումար էր կտակել գիրք ձեռք բերելու և գրադարանը պահելու համար) ժառանգների կողմից։

Ցելսուսը իր ժամանակի կրթված մարդկանցից էր և շատ բան էր արել իր ղեկավարած նահանգի համար, դրա համար էլ չնայած հռոմեական քաղաքի սահմաններում մարդկանց թաղման ավանդույթների հատուկ արգելքին, որոշվում է նրա սարկոֆագը տեղադրել գրադարանում։

Սարկոֆագը տեղադրվում է ընթերցարանի դահլիճի կենտրոնական որմնախորշի դամբարանում, որը պատրաստված էր մարմարից և զարդարված էր Էրոսին պատկերող հարթականդակով։ 1904 թվականի պեղումների ժամանակ սարկոֆագի կափարիչը բացում են և երկրորդ կապարե սարկաֆագում, որը դրված էր առաջինի մեջ, հայտնաբերում Ցելսուսի կմախքը։

3-րդ հազարամյակի վերջում գոթերի արշավանքի ժամանակ շինության ներսի մասը բոլոր գրքերի հետ միասին կործանվել է հրդեհից, սակայն շինության ճակատամասը պահպանվել է։ Ցելսուսի գրադարանը իր մեծությամբ Հին Աշխարհի երկրորդ գրադարանն է (Ալեքսանդրիայի գրադարանից հետո)։

Շինության նկարագրություն
------------------------

1970-1978 թվականներին անաստիլոզի վերականգնման մեթոդի կիրառումից հետո գրադարանի երկհարկ ճակատամասը ստացել է թատերական դեկորացիայի տեսք։ Վերականգնված տեսքով ունի 21 մետր երկարություն և 16 մետր բարձրություն։

Սյուների միջև գտնվող որմնախորշերում տեղադրված են չորս կանացի քանդակներ, որոնք խորհրդանշում են Իմաստությունը, Առաքինությունը, Միտքը և Ճանաչումը։ Արձանների մարմարե բնօրինակները պահպանվում են Վիեննայի եփեսոսյան թանգարանում, իսկ տեղում դրված են նրանց գիպսե կրկնօրինակները։ Վերին հարկի սյուներն ունեն փոքր չափեր։

Եռանկյուն և կիսաշրջան քանդակազարդ ճակատամասերը զարդարում են կենտրոնական երեք զույգ սյուները։ Ներքին հարկում բեմական ձևավորված սյունաշարի հետևում երևում են երեք շքամուտքերը՝ շրջանակված զարդապատկերներով։ Շքամուտքերի վերևում գտնվում են պատուհանների երեք մեծ որմնախոռոչները։

Պատկերասրահ
-----------

* Ցելսիուսի գրադարանը ԵփեսոսումՑելսիուսի գրադարանը Եփեսոսում
* Ցելսիուսի գրադարանի որմնախորշերում տեղադրված չորս արձաններից մեկը՝ Սոֆիան (Իմաստնություն)Ցելսիուսի գրադարանի որմնախորշերում տեղադրված չորս արձաններից մեկը՝ Սոֆիան (Իմաստնություն)
* Ցելսուսի գրադարանի արձանները ՎիեննայումՑելսուսի գրադարանի արձանները Վիեննայում

Գրականություն
-------------

* Измаилкина Е.С. ЗДАНИЯ БИБЛИОТЕК ЭЛЛИНИСТИЧЕСКОГО И РИМСКОГО ВРЕМЕНИ НА ТЕРРИТОРИИ МАЛОЙ АЗИИ // Актуальные проблемы теории и истории искусства: сб. науч. статей. Вып. 6. / Под ред. А.В. Захаровой, С.В. Мальцевой, Е.Ю. Станюкович-Денисовой – СПб.: НП-Принт, 2016. С.63–74. ISSN 2312-2129.

Ծանոթագրություն
---------------

1. 1 2  archINFORM (գերմ.) — 1994.
2. 1 2  Библиотека Цельса и ворота Августа//ancientrome.ru

Արտաքին հղումներ
----------------

* Virtual reconstruction of the Celsus library in Ephesus, Turkey
**Վ․ Ի․ Լենինի անվան Վոլգա-Դոն նավարկելի ջրանցք** (ռուս.՝ *Волго-Донской судоходный канал имени В. И. Ленина*), միացնում է Վոլգա և Դոն գետերը դրանց առավելագույն մոտեցման մասում (Դոնի Կալաչ քաղաքի մոտ)։

Կառուցվել է 1948-1952 թվականներին։ Վոլգա-Դոն նավարկելի ջրանցքը կապում է Ռուսաստանի եվրոպակական մասի բոլոր ծովերը՝ ստեղծելով միասնական ջրատրանսպորտային համակարգ։ Ջրանցքի երկա րությունը 101 կմ է։ Այն սկիզբ է առնում Վոլգոգրադի հարավային մասից, անցնում Սարպա, Չերվլյոնայա և Կարպովկա գետերի հովիտներով։ Վոլգա-Դոն ջրաբաժանման խիստ անբարենպաստ հիդրոլոգիական պայմանների պատճառով ջրանցքի սնումը ջրով ապահովում է Ցիմլյանսկի ջրամատարարման բարը՝ երեք պոմպակայանների միջոցով։ Դրանք ջուրը հաջորդաբար մատուցում են ջրանցքի վրա կառուցված արհեստա կան լիճ-ջրամբարներին։ Վոլգային հարող լանջին (20 կմ երկարությամբ տեղամասում) տեղակայված են 9 միախուց միաթել շլյուզներ, որոնց օգնությամբ նավերը բարձրացվում են 88 մ բարձրության վրա, իսկ Դոնին հարող լանջին՝ 4 նույնպիսի շլյուզներ՝ 44 մ իջեցումով։ Վոլգա-Դոն նավարկելի ջրանցքը ապահովում է 5 հազար տոննա բեռնունակությամբ նավերի երթեեկությունը։ Ջրանցքով փոխադրում են ածուխ, միներալային շինանյութեր, հացահատիկ, անտառանյութ, ծծմբական կոլչեդան և նավթամթերք։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 484)։*  |
**Մագդա Ֆրանկ Ֆիշեր** (անգլ.՝ Magda Frank Fischer, հուլիսի 20, 1914(1914-07-20), Կլուժ-Նապոկա, Ռումինիա - հունիսի 23, 2010(2010-06-23), Բուենոս Այրես, Արգենտինա), հունգարաարգենտինյան քանդակագործ՝ հրեական ծագմամբ։

Կենսագրություն
--------------

Մագդա Ֆրանկը ծնվել է պատմական Տրանսիլվանիայի Կլուժ-Նապոկա քաղաքում, որն այդ ժամանակ Հունգարիայի մաս էր կազմում, սակայն 1918 թվականից անցավ Ռումինիայի տիրապետության ներքո։ Քանդակագործություն սովորել է Բուդապեշտում. սկզբից Գեղագիտության դպրոցում, հետո Կիրառական արվեստի քոլեջում։ Աշխատել է քարի, փայտի և մետաղների հետ։ Նացիստական Գերմանիայի հետապնդումներից վախենալով Մագդան լքում է Հունգարիան և տեղափոխվում է Շվեյցարիա։ Որոշ ժամանակ անց տեղափոխվում է Փարիզ և ընդունվում Ժյուլիանի ակադեմիա։ 1950 թվականին տեղափոխվում է Արգենտինայի մայրաքաղաք Բուենոս Այրես՝ եղբոր մոտ, որը միակ ողջ մնացած հարազատն էր։

Մագդա Ֆրանկն իր մահկանացուն կնքում է 2010 թվականի հունիսի 23-ին Բուենոս Այրեսում՝ իննսունհինգ տարեկան հասակում։

Կարիերա
-------

Արգենտինայում Մագդա Ֆրանկը սկսում է զբաղվել իր մասնագիտությամբ։ Բուենոս Այրեսում դասավանդում է կերպարվեստների դպրոցում։ Հենց Արգենտինայում էլ ձևավորվում է քանդակագործի ոճը։ Նրա արվեստի վրա մեծ ազդեցություն թողեց մինչկոլումբոսյան Ամերիկայի մշակույթը։ 1953 թվականին կայանում է առաջին անհատական ցուցահանդեսը Հենրի պատկերասրահում։

Նրա ստեղծագործությունները ցուցադրվել են նաև Պիսսարո պատկերասրահում։ Արգենտինայոմ մի շարք գեղարվեստական մրցանակների դափնեկիր է դառնում Ֆիշերը։ 1960-ական թվականների սկզբին տեղափոխվում է Փարիզ։ Հետո կրկին հետ է դառնում Արգենտինա և հիմնադրում սեփական տուն-թանգարանը Սաավեդրեում։

Այսօր Մագդա Ֆրանկի ստեղծագործությունները ցուցադրվում են Փարիզի Ժամանակակից արվեստի պետական թանգարանում, ինչպես նաև Բուենոս Այրեսի Կիրառական արվեստի ազգային թանգարանում և այլ անգարաններում։

Ծանոթագրություններ
------------------

1. 1 2  Benezit Dictionary of Artists — OUP, 2006. — ISBN 978-0-19-977378-7
2. 1 2
3. ↑  «Murió la reconocida escultora Magda Frank». *Urgente24* (Spanish). 2010 թ․ հունիսի 24. Արխիվացված է օրիգինալից 2018 թ․ ապրիլի 3-ին. Վերցված է 2014 թ․ փետրվարի 1-ին.`{{cite news}}`: CS1 սպաս․ չճանաչված լեզու (link)
4. ↑  «Artistas húngaros» (Spanish). Gobierno de la Ciudad de Buenos Aires - Dirección General de Relaciones Institucionales. Secretaría General. Արխիվացված է օրիգինալից 2014 թ․ հունվարի 6-ին. Վերցված է 2014 թ․ փետրվարի 1-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Gwefan biography.com Արխիվացված 2019-04-23 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 14974190r · GND: 174208332 · ISNI: 0000000062704709 · SUDOC: 165801646 · VIAF: 89619268 · WorldCat VIAF: 89619268 |

 |
Անվան այլ կիրառումների համար տե՛ս՝ Ալգոլ (այլ կիրառումներ)

**Ալգոլ**, մի շարք ծրագրավորման լեզուների կրճատ անվանումը։ Կազմված է անգլ.՝ algorithmic և language (ալգորիթմական) և (լեզու) բառերի սկզբնատառերից։ Մշակել են տարբեր երկրների մի խումբ գիտնականներ 1958–1960 թթ.։ 1960 թ. հունվարին Փարիզում կայացած միջազգային խորհրդակցությունում ըևդունված լեզվի վերջնական ձևը ստացել է «Ալգոլ–60» անվանումը (ի տարբերություն նախնականի, որն անվանվում էր «Ալգոլ–58»)։

Ալգոլի հիմնական սիմվոլներն են՝ տասնորդական թվանշանները, լատինական այբուբենի փոքրատառերն ու մեծատառերը, կետադրական նշանները, մաթեմատիկական և տրամաբանական գործողությունների նշանները, այլ հատուկ նշաններ և մի քանի անգլերեն բառեր, մասնավորապես՝ begin և end (սկիզբ և վերջ)։ Ալգոլի հիմնական սիմվոլներից որոշակի կանոններով կազմվում են կոնստրուկցիաներ՝ թվեր և արտահայտություններ (թվաբանական, տրամաբանական ևն), նկարագրություններ, ծանոթագրություններ, օպերատորներ, որոնք, իրենց հերթին, հիմնական սիմվոլների զուգակցությամբ կազմում են ավելի բարդ օպերատորներ ևն։Ալգոլով տրված ալգորիթմն անվանում են ալգոլ–ծրագիր։ Հատուկ ծրագրի օգնությամբ այն փոխակերպվում է կոնկրետ թվանշանային հաշվողական մեքենայի լեզվով ծրագրի։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալգոլ (անվանում)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | BNE: XX541596 · LCCN: sh85003475 · NKC: ph499504 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 149)։*  |
**Իջինիո Ստրաֆի** (իտալ.՝ Iginio Straffi, մայիսի 30, 1965(1965-05-30), Գուալդո, Մաչերատա, Մարկե, Իտալիա), իտալացիռեժիսոր և մուլտիպլիկատոր։ Rainbow իտալական անիմացիոն ստուդիայի գործադիր տնօրեն և հիմնադիր։ Հայտնի «Վինքս Ակումբ» անիմացիոն սերիալի գաղափարի հեղինակը, սցենարիստն ու ռեժիսորը, ինչպես նաև ուղեկցող մեդիա ֆրանշիզայի սեփականատերը։

Կենսագրություն
--------------

Իջինիոն իր կարիերան սկսել է Իտալիայում՝ որպես տարբեր ամսագրերի և հրատարակչությունների դիզայներ։ Սկզբում նա եղել է Սերջիո Բոնելիի կողմից հրատարակված «Նիկ Ռայդեր» կոմիքսների դիզայներներից մեկը։ Հետո Ստրաֆին որոշեց նվիրվել անիմացիային։ Ֆրանսիայում և Լյուքսեմբուրգում նա աշխատել է մի քանի անիմացիոն նախագծերի վրա։ Վերադառնալով Իտալիա՝ նա որոշեց գործնականում կիրառել իր փորձը և հիմնեց Rainbow ընկերությունը՝ նպատակ ունենալով ստեղծել երեխաների համար մուլտիմեդիա։

Բացի «Վինքս Ակումբ»-ից, Ստրաֆին ղեկավարել է այլ անիմացիոն նախագծեր, որոնք հաջողությամբ են պսակվել 2000-ականներին՝ «Թոմի և Օսկար», «Պետրուշկա», «Ալերգիա հրեշներին և Խանտիկ»,«Գաղտնիքներ փնտրողները»։ Ստրաֆին Սիլվիա Բրենայի հետ հեղինակել է նաև «Մայա Ֆոքս» գրքերի շարքը, որի հիման վրա Իտալիայում լույս է տեսել համանուն ամսագիր։

Ծանոթագրություններ
------------------

1. 1 2  BD Gest' (ֆր.)
2. 1 2  Discogs — 2000.
3. ↑  Информация о проекте «Майя Фокс» на сайте Licensing Expo(չաշխատող հղում)

Արտաքին հղումներ
----------------

* Иджинио Страффи
* Иджинио Страффи (անգլ.) *Internet Movie Database* կայքում
* Иджинио Страффи на сайте КиноПоиск
Անվան այլ կիրառումների համար տե՛ս՝ Լավա (այլ կիրառումներ)

**Լավա** (լատին․՝ labes թափվել, փլուզվել), հրաբխային ժայթքումների ժամանակ մագմայական օջախներից Երկրի մակերևույթ արտավիժած սիլիկատային հրահեղուկ զանգված, որը սառչելուց հետո վերածվում է մագմայի։

Բաղադրիչներ
-----------

Հիմնական բաղադրիչներն են Si-ի, Al-ի, Fe-ի, Mg-ի, Mn-ի, Ca-ի, Na-ի և K-ի օքսիդները։ Պարունակում է նաև գազեր ու ջրային գոլորշիներ, որոնք լավայի սառչելու ժամանակ ցնդում կամ գոլորշանում են։ Լավան շարժվում է ռելիեֆի ցածրադիր մասերով՝ 1, 5-2, 5 կմ/ժ, բազալտայինը՝ 20-25 կմ/ժ արագությամբ։ Լրիվ սառեցումը տևում է երկար տարիներ։ Լավան սառչելով՝ շրջափակվում է կարծր կեղևով, որն աստիճանաբար հաստանում է։

Քիմիական կազմ
-------------

Արենալ հրաբուխը, Կոստա Ռիկա
Ըստ քիմիական կազմի՝ առանձնացնում են

* թթվային (մածուցիկ, դժվարահոս, արագ սառչող, սիլիկահողի 70-75% պարունակությամբ),
* հիմնային (արագահոս, ուշ սառչող, սիլիկահողի 44-52% պարունակությամբ) լավաներ։

*Թթվային լավաներ* են ռիոլիտը, վանակատը, պեռլիտը, դացիտը և այլն։

*Հիմնային լավաների* ամենատարածված տեսակը բազալտն է, որն առաջացրել է մի քանի տասնյակ կմ² երկարության հոսքեր և, հաճախ, հարյուրավոր կմ2 տարածքով լավային ծածկոցներ։ Սառած լավաների մակերևույթները լինում են զանգվածաբեկորային, սյունաձև, ալիքաձև, ճոպանաձև, ժապավենաձև, գնդաձև և այլն։

Հայկական լեռնաշխարհում
----------------------

Հայկական լեռնաշխարհի ավելի քան 1/3-ը ծածկված է տարբեր կազմերի ու հասակների լավային հոսքերով ու ծածկոցներով։ Առանձնապես լավ են պահպանված վերին պլիոցեն-անթրոպոգենի լավաները։ Բազալտային կազմի հիմնային լավաներով են ծածկված Կարսի, Ախալքալաքի, Աշոցքի, Քանաքեռի, Եռաբլրի և այլ սարահարթեր։ Ալիքաձև լավային ծածկոցներն ու դրանցից սկսվող լավաները տարածված են Ախուրյանի, Ձորագետի, Հրազդանի, Ազատի հովիտներում։ Անդեզիտային, դացիտային կազմի թթվային լավաները բնորոշ են Հայկական Պար, Գեղամա, Վարդենիսի, Զանգեզուրի լեռնաշղթաներին, Սիփան, Արարատ, Արագած լեռնազանգվածներին։

Լավաներն օգտագործվում են արդյունաբերության տարբեր բնագավառներում և որպես շինանյութ, իսկ բնական վիճակում մթնոլորտային տեղումների ամբարման շտեմարաններ են։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լավա» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Giant Bomb |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի փոքր · Ժամանակակից Ուկրաինայի · Կրուգոսվետ · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| BNF: 119801076 · GND: 4166957-5 · LCCN: sh85075099 · Microsoft: 113754120 · NDL: 00574266 · NKC: ph138257 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 492)։*  |
**ԵՀԱ** (Երկկողմանի հատուկ ավտոմատ), ռուսական հրաձգային-նռնակաձգային համալիր, որը ստեղծվել է բուլ-փափ կառուցվածքով և նախատեսված է Ռուսաստանի ռազմածովային նավատորմի հատուկ ստորաբաժանումներում ԱՊՍ և ԱԿ74Մ ինքնաձիգների փոխարինման համար։

Պատմություն
-----------

Ամֆիբիական ավտոմատի առաջին նմուշները ստեղծվել են ԱՍՄ-ԴՏ «Ծովային Առյուծի» հիման վրա և օգտագործել են հատուկ զինամթերք՝ ասեղանման գնդակներով ջրի տակ կրակելու համար, և սովորական փամփուշտներ՝ 5,45×39 մմ։ Երբ Տուլայի Գործիքաշինության կառուցվածքային բյուրոյում ստեղծեցին ՊՍՊ նոր գնդակ, որը չափերով նման էր «վերջրյա» 5,45×39 մմ փամփուշտին, ստեղծվեց ԵՀԱ-ի նոր տարբերակ՝ այս անգամ Ա-91-ի հիմքի վրա։

2007 թվականին կառուցվածքի մշակումն ավարտված էր, սակայն հետագա 5 տարվա ընթացքում շարունակվում էին փորձակումները և կառուցվածքային ձևափոխությունները։ Ավտոմատն առաջին անգամ ցուցադրվել է Գործիքաշինության կառուցվածքային բյուրոյի Միջազգային ռազմածովային ցուցադրությունում (2013)։

Նկարագրություն
--------------

Ավտոմատն ունի գազահեռացման «ջուր/օդ» ռեժիմների փոփոխման մեխանիզմ և 40 մմ նռնակաձիգի տեղադրման հնարավորություն, ինչպես նաև ցանկացած տեսակի նշանոցի տեղադրման հարմարություն։

Փողի վրա հնարավոր է տեղադրել նաև խլացուցիչ կամ ոչ մարտական փամփուշտներով կրակելու համար նախատեսված կցափող։ Ինչպես Ա-91-ի դեպքում, այս զինատեսակի պարկուճների հեռացումը կատարվում է հատուկ առաջնետման ուղու միջոցով, որի շնորհիվ ապահովվում է ավտոմատից կրակելու հարմարավետությունը ինչպես աջլիկների, այնպես էլ ձախլիկների համար։

ԵՀԱ-ն օդում և ջրի տակ կրակոցի խմբավորմամբ գերազանցում է ԱԿ74Մ-ին և ստորջրյա հատուկ ավտոմատին։

Ծանոթագրություններ
------------------

1. ↑  Птичкин, Сергей (06.07.2013). «В Туле изобрели автомат-амфибию». Российская газета. Արխիվացված է օրիգինալից 2014 թ․ մարտի 1-ին. Վերցված է 2015 թ․ հուլիսի 25-ին.
2. ↑  «Underwater 'Kalashnikov': Russia showcases first ever efficient amphibious assault rifle». RT America. 2013 թ․ հոկտեմբերի 23. Վերցված է 2013 թ․ հոկտեմբերի 26-ին.
3. ↑  «Արխիվացված պատճենը». Արխիվացված է օրիգինալից 2018 թ․ հունիսի 17-ին. Վերցված է 2020 թ․ հունվարի 31-ին.

Գրականություն
-------------

* *Лазарев К.* Один патрон для двух стихий // *Популярная механика* : журнал. — 2015. — Т. 153. — № 7.
* *Данилов Ю. Борисова А.* Двухсредный буллпап // *Военный парад* : журнал. — 2008. — Т. 86. — № 02. — С. 52-54. — ISSN 1029-4678.

Արտաքին հղումներ
----------------

* М. Р. Попенкер. ԵՀԱ (Երկկողմանի հատուկ ավտոմատ)
* Զենքի նկարագրությունը weapon.at.ua կայքում
* Птичкин, Сергей (18.07.2013). «Автомат для ихтиандра». Российская газета. Արխիվացված է օրիգինալից 2014 թ․ հուլիսի 14-ին. Վերցված է 2015 թ․ հուլիսի 25-ին.
**«Սևիլ»** (ադրբ.՝ Sevil), քնարերգ-հոգեբանական դրամա օպերան, որը գրվել է 1949–1952 թվականներին։ Օպերայի հեղինակը Ֆիքրեթ Ամիրովն է։ Օպերայի լիբրետոն գրվել է Թալաթ Էյյուբովի կողմից ՝Ջաֆար Ջաբարլիի «Սևիլ» պիեսի հիման վրա։ 

Ռաշիդ Բեհբութովը Բալաշ դերում
Օպերայի պրեմիերան տեղի է ունեցել 1953 թվականի դեկտեմբերի 25-ին ՝Ադրբեջանի Օպերայի և բալետի պետական թատրոնում։ Օպերան սկզբնապես գրվել է 4 գործողություններով, իսկ ավելի ուշ հեղինակը խմբագրել է 3 և 2 գործողություններով։

Ֆիքրեթ Ամիրովի «Սևիլ» օպերան առաջին ադրբեջանական օպերան էր, որը գրվել է ժամանակակից քնարական և հոգեբանական ժանրում։ «Սևիլ» օպերան կարևոր հանգրվան էր Ադրբեջանում օպերայի զարգացման գործում։

Ներկայացման պատմություն
-----------------------

Ֆիքրեթ Ամիրովը օպերան սկսել է գրել 1949 թվականին։ Օպերայի լիբրետոն գրել է բանաստեղծ Թալաթ Էյյուբովը։ Առաջին անգամ ներկայացվել է 1953 թվականի դեկտեմբերի 25-ին Ադրբեջանի օպերայի և բալետի պետական ակադեմիական թատրոնում։ Օպերայի առաջին ներկայացումը ղեկավարել է Մ. Մամեդով։ Դիրիժորը Աֆրասիաբ Բադալբեկլին էր։ Հիմնական դերերը խաղացել են Վերա Աբըշևան (Սեվիլ), Ռաշիդ Բեհբութով (Բալաշ), Աղաբաբա Բունյադզադեն (Աթաքիշի) և այլ դերեսանները։

Աղբյուրներ
----------

* Карагичева, 1956, с. 78.
* Бернандт, 1962, с. 264.

Ծանոթագրություններ
------------------

1. ↑  В мире музыки. — М.: Советский композитор, 1992. — С. 91
2. ↑  Оперные либретто / под редакцией В. А. Панкратовой. — М.: Государственное музыкальное издательство, 1962. — С. 533. — 799 с.
«**Ճանապարհ դեպի Գողգոթա»** («Խաչի կրում»), (հոլ.՝ kruisdraging van Christus, գերմ.՝ Die Kreuztragung Christi), Պիտեր Բրեյգել Ավագի նկարը։ Գտնվում է Վիեննայի արվեստի պատմության թանգարանում։

Պատմություն
-----------

Նկարը Պիտեր Բրեյգելի ստեղծած 16 կտավների թվին է պատկանում, որոնք ներառվել է Անտվերպենի հարուստ հավաքորդ Նիկոլաս Յոնգելինկի (գերմ.՝ Niclaes Jonghelinck) 1566 թվականի ստեղծած հավաքածուի ցանկի մեջ։ Յոնգելինկը, որը բազմիցս դիմել է Բրեյգելին, հավանաբար, եղել է նաև այս նկարի պատվիրատուն։ Յոնգելինկի հավաքածուի Բրեյգելի ստեղծագործություններն անցել են Անտվերպենի քաղաքային իշխանության տակ, ցանկը կազմելու տարում։ 1604 թվականին աշխատանքը հիշատակվում է Սրբազան Հռոմեական կայսրության կայսր Ռուդոլֆ II-ի Պրահայի հավաքածուի կազմում, որտեղից էլ այն տեղափոխել են Վիեննա։ 1809-1815 թվականներին աշխատանքը գտնվել է Փարիզում, ռազամական ավարների շարքում, որոնք բռնագրավվել էին Նապոլեոն Բոնապարտի կողմից։

Բովանդակություն և կոմպոզիցիա
----------------------------

Ստեղծագործության կոմպոզիցիան բավականին ավանդական է, որը բնորոշ չէ նկարչին։ Բրեյգելը վերարտադրում է բավականին հայտնի ստեղծագործական սխեման՝ Քրիստոսի ճանապարհը դեպի Գողգոթա, որն արդեն օգտագործվել է այնպիսի վարպետների կողմից, ինչպիսիք են Բրունսվիկ Մոնոգրամիստը և Բրեյգելի ժամանակակից Պիտեր Արտսենը։ Քրիստոսի մարմինն ասես կորչում է մարդաշատ ամբոխում, այդ մաներիստական հնարքը վերարտադրվում է նաև «Պողոսի ուղերձը» և «Սուրբ Հովհաննես Մկրտչի քարոզչություն»-ում։ Նկարում թույլ է տրված գիտակից շեղում Աստվածաշնչի բովանդակությունից․ խաչը ստիպել են կրել ճանապարհին հանդիպած ոմն Սիմոն Կյուրենացուն, որին պատահաբար են հանդիպել ճանապարհին, բայց Բրեյգելի մոտ զինվորները նիզակով հետ են հրում Սիմոնին։

Կինեմատոգրաֆ
------------

Լեհ ռեժիսոր Լեխ Մաևսկին 2011 թվականին նկարահանել է նույնանուն ֆիլմ Մայքլ Գիբսոնի «Հողմաղաց և խաչ» գեղարվեստական գրքի հիման վրա։ Այս շվեդ֊լեհական ֆիլմի մեջ վերածնվում է Հյուսիսային վերածննդի ժամանակ Ֆլանդրիի պատմական համատեքստը, իսկ նկարի կերպարները կենդանանում են։ Պիտեր Բրեյգելի դերը խաղում է Ռուտգեր Հաուերը և նրա տիրոջ Նիկլաս Յոնգելինկայի դերում՝` Մայքլ Յորքը։

Հատվածներ նկարից
----------------

* Հատված վերին ձախ դաշտիցՀատված վերին ձախ դաշտից
* Հատված աջ դաշտիցՀատված աջ դաշտից
* Հատված ստորին աջ եզրիցՀատված ստորին աջ եզրից
* Երեք Մարիամները և Հովհաննես առաքյալըԵրեք Մարիամները և Հովհաննես առաքյալը
* Գանգը և մարդիկԳանգը և մարդիկ
* Քրիստոսն ընկնում է խաչի ծանրությունիցՔրիստոսն ընկնում է խաչի ծանրությունից
* Երկու ավազակներ սայլի վրահատված կենտրոնից աջԵրկու ավազակներ սայլի վրա  
հատված կենտրոնից աջ
* ԳողգոթաԳողգոթա
* Սիմոն ԿյուրենացիՍիմոն Կյուրենացի
* Սյուներ և ագռավներՍյուներ և ագռավներ
* Երկու կերպարներ սյան ներքևումԵրկու կերպարներ սյան ներքևում
* ՏեսարանՏեսարան

Ծանոթագրություններ
------------------

1. 1 2
2. 1 2
3. 1 2
4. 1 2
5. ↑  «Պաշտոնական կայք».

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ճանապարհորդություն դեպի Գողգոթա (Պիտեր Բրեյգելի նկար)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDimages |

 |
**Ալֆրեդ Գուդի** (անգլ.՝ Alfred E. Goodey, 1878, Դերբի, Դերբիշիր, Անգլիա, Մեծ Բրիտանիայի և Իռլանդիայի միացյալ թագավորություն - 1945, Դերբի, Դերբիշիր, Անգլիա, Միացյալ Թագավորություն), բարեգործ, Դերբի քաղաքի հետ առնչվող նկարների, տպագրության, լուսանկարների հավաքորդ։

Կենսագրություն
--------------

Ալֆրեդ Գուդին ծնվել է Դերբի քաղաքում 1878 թվականին՝ Ուիլյամ Հենրի Գուդիի և Ռոդա Ստրուտի ընտանիքում։ Մինչև Դերբիի արվեստի դպրոցում սովորելը, նախնական կրթություն ստացել է տանը, ապա՝ Ուիթվորֆ դպրոցում։ 1886 թվականից սկսել է հավաքել յուղաներկ, ջրաներկ կտավներ, տպագրություն, լուսանկարներ։ Նկարիչներ է վարձել, որոնք նկարել են Դերբիի ժամանակակից բնապատկերներ՝ փորձելով պահպանել այն, ինչը կարող է վերանալ։

Գուդին ունեցել է մի շարք հետաքրքրություններ, այդ թվում՝ ուսումնասիրել է բնական պատմություն, սիրել է քայլել Դերբիշիրում։ Նա սիրողական Շեքսպիրյան դերասան էր, ով հիմնադրեց տեղական հասարակություն և փորձերի համար կազմակերպեց «The Loft»-ը (40 Ashbourne Road, Derby):
Գուդիին նկարագրում էին որպես քաղաքային մարդ, ով հաճախ էր լինում իր սիրելի Sadler Gate պանդոկում, որտեղ քննարկում էր օրվա խնդիրները։ Արվեստի հանդեպ հետաքրքրությունից ելնելով՝ նա դարձավ Դերբիի գծագրության ակումբի (Derby Sketching Club) նախագահը։ 2014 թվականի սեպտեմբերին «The Loft»-ն ամբողջությամբ քանդվեց։

Գուդին ունեցել է 19-20-րդ դարերի արժեքավոր հավաքածու, որից շուրջ 500 կտավներ 1936 թվականին նվիրաբերել է Դերբիի թանգարանին և պատկերասրահին։ Գուդին մահացել է Դերբիում 1945 թվականին։ Մահվանից հետո նա թանգարանին է թողել 13000 ֆունտ ստերլինգ՝ թանգարանի տարածքի ընդլայնման համար։ Թանգարանի հավաքածուում այժմ ներառված են ոչ միայն Գուդիի հավաքածուն, այլև Ջոզեֆ Ռայթի կտավների մեծ հավաքածու։ Գուդիի հավաքածուում ներառված էին Ալֆրեդ Ջոն Քինի, Էռնեստ Թաունսենդի կտավները։ Դերբիի քաղաքային խորհուրդը հավաքածուի կտավները տպագրել է «Գուդիի Դերբին» գրքում։

Ծանոթագրություններ
------------------

1. 1 2 3 4  Faceted Application of Subject Terminology
2. ↑  «Alfred Goodey». *GRO Birth index*. Արխիվացված է օրիգինալից 2010 թ․ նոյեմբերի 10-ին. Վերցված է 2010 թ․ հուլիսի 3-ին. - Goodey family tree
3. 1 2 3 4 5  Allard, Sarah; Rippon, Nicola (2003). *Goodey's Derby*. Breedon Books. էջ 1. ISBN 1-85983-379-9.
4. ↑  *The Free Derby*, magazine, issue 12.
5. ↑  «Derbyshire artists». Derbyshire UK. Արխիվացված օրիգինալից հունիսի 14, 2011-ին. Վերցված է 2011 թ․ հուլիսի 3-ին.

Արտաքին հղումներ
----------------

* «Derbyshire artists». Derbyshire UK. Արխիվացված օրիգինալից հունիսի 14, 2011-ին. Վերցված է 2011 թ․ հուլիսի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալֆրեդ Գուդի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000051303379 · LCCN: nr2004014425 · VIAF: 36868896 · WorldCat VIAF: 36868896 |

 |
**Իրինա Լազարյանու** (*Irina Lazareanu*, հունիսի 8, 1982(1982-06-08), Կլուժ-Նապոկա, Ռումինիա), կանադացի մոդել։ Ծնվել է Ռումինիայում։ Հայտնի է դարձել Քեյթ Մոսի հետ աշխատելու ժամանակ։

Վաղ տարիներ
-----------

5 տարեկան հասակում Իրինան ընտանիքի հետ Ռումինիայից արտագաղթեց Կանադա։ 13 տարեկանում նա տեղափոխվում է Լոնդոն՝ բալետ սովորելու Արվեստի արքայական ակադեմիայում։ 15 տարեկանում նա հանդիպում է Փիթ Դոերթիի հետ և դառնում վերջինիս մուսան։

Մոդելի կարիերա
--------------

1999 թվականին Իրինա Լազարյանուն պայմանագիր է կնքում Մոնրեալում գտնվող «Giovanni» մոդելային ընկերության հետ։ Նա միևնույն ժամանակ մասնակցում է համաշխարհային նորաձևության շաբաթներին Բարսելոնայում, Ավստրալիայում և Մադրիդում։ 2004 թվականին ստեղծում է «Anne Valerie Hash» ցուցադրությունը։

Կարիերայի ընթացքում Իրինայի վրա մեծ ազդեցություն է թողել Քեյթ Մոսը։ Այդ ընկերության շնորհիվ Իրինան սկսեց աշխատել հայտնի բրենդների հետ (Chanel, Balenciaga, Alexander McQueen, Anna Sui, Lanvin, Versace, Coach, Marc Jacobs, Պրադա, Christian Lacroix, Miu Miu, Yves Saint Laurent, John Galliano):

Իրինան գերմանացի մոդելյոր Կարլ Լագերֆելդի մուսան է։

Երաժշտական կարիերա
------------------

Իրինա Լազարյանուն երգչուհի է և թմբկահար։ Նրա երաժշտական կարիերան սկսվել է Փիթ Դոերթիի հետ՝ «La Belle et la Bete» (2004) երգով։ Փիթի «Babyshambles» ինդի ռոք խմբի հետ՝ որպես թմբկահար համաշխարհային շրջագայության է մասնակցել։

2006 թվականին աշխատել է իր «Some Place Along the Way» ֆոլկ ալբոմի վրա պրոդյուսեր Շոն Լենոնի հետ։

2008 թվականի աշնանից Լազարյանուն որոշում է վերցնել կարճատև արձակուրդ նորաձևությունում, որպեսզի ծավալի երաժշտական գործունեություն։

Անձնական կյանք
--------------

Լազարյանուն 2 անգամ ամուսնացել է երաժիշտ Փիթ Դոեթրիի հետ։

Իրինա Լազարյանուն այժմ հանդիպում է մոդել Ֆրայա Էրիքսենի հետ։

Ծանոթագրություններ
------------------

1. 1 2  Discogs — 2000.
2. ↑  Livingstone, David (Summer 2006). «Something about Irina». *The Look*. էջեր 62–64.
3. ↑  Kingston, Anne (2007-06-25). «With a little help from her friends». *Maclean's*. Արխիվացված է օրիգինալից 2012 թ․ մարտի 21-ին. Վերցված է 2007 թ․ հունիսի 26-ին.
4. ↑  «Irina Lazareanu — Fashion Model — Profile on New York Magazine». Արխիվացված է օրիգինալից 2008 թ․ դեկտեմբերի 16-ին. Վերցված է 2018 թ․ օգոստոսի 30-ին.
5. ↑  «Фрост, Анна. Где Ирина? VOGUE Россия 12 сентября 2008, 02:39». Արխիվացված է օրիգինալից 2008 թ․ սեպտեմբերի 14-ին. Վերցված է 2018 թ․ օգոստոսի 30-ին.

Արտաքին հղումներ
----------------

* Фотографии Ирины Лазаряну на сайте style.com
* Интервью Ирины Лазаряну для Elle Canada

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իրինա Լազարյանու» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Discogs |
|  |
| Չափորոշչային վերահսկողություն | GND: 1256968609 · VIAF: 3760165271895110690003 · WorldCat VIAF: 3760165271895110690003 |

 |
**Nestea** (*NES- NEStle-ի անվանման հապավում և TEA - թեյ*), սառը թեյը արտադրվում է Կոկա-Կոլա և Nestlé ընկերությունների կողմից։ Գրանցված է Societe des Produits Nestlé S. A. ապրանքային նշանի տակ։ Բրենդը հայտնվել է 1948 թվականին Գերմանիայում։ Nestea-ի ամենամեծ մրցակիցը Unilever/PepsiCo ընկերության Lipton սառը թեյն է։ Այս մրցակցությունը խթանում է երկու ընկերությունների զարգացմանը և նոր տեսակների արտադրությանը։

2012 թվականի հունվարին հայտարավել է, որ մինչև տարեվերջ կդադարեցվի Nestlé և Կոկա-Կոլա ընկերությունների համագործակցությունը։ Nestlé-ն պահպանել է Nestea անվանումը կրելու իրավունքը, իսկ Կոկա-Կոլան շարունակել է նույն ըմպելիքը արտադրել Fuze ապրանքանիշի տակ։

Կազմ
----

Լիմոնի համով Nestea թեյի մասին տեղեկատվություն
Բաղադրություն՝ ջուր, շաքարավազ, թթվայնության կարգավորիչներ (կիտրոնաթթու, նատրիումի ցիտրատ), բնական բուրավետիչներ, սև թեյի էքստրակտ, կիտրոնի հյութ 0,1 %, ասկորբինաթթվի հակաօքսիդանտ։

Nestea-ն աշխարհում
------------------

Nestea հասանելի է Արուբայում, Ավստրալիայում, Ավստրիայում, Բելգիայում, Բոսնիա և Հերցեգովինայում, Բրազիլիայում, Բուլղարիայում, Կանադայում, Կայմանյան կղզիներում, Չիլիում, Չինաստանում, Կոլումբիայում, Կոստա Ռիկայում, Խորվաթիայում, Կիպրոսում, Չեխիայի Հանրապետությունում, Դանիայում, Էկվադորում, Հասարակածային Գվինեայում, Էստոնիայում, Ֆինլանդիայում, Ֆրանսիայում, Գերմանիայում, Հայաստանում, Հունաստանում, Հունգարիայում, Իսլանդիայում, Հնդկաստանյում, Ինդոնեզիայում, Իռլանդիայում, Իսրայելյում, Իտալիայում, Ղազախստանում, Լատվիայում, Լիբանաում, Լիտվայում, Լյուքսեմբուրգում, Մակաոում, Մակեդոնիայում, Մալթայում, Մալայզիայում, Մեքսիկայում, Մոնղոլիայում, Մարոկկոյում, Նիդեռլանդներում, Նոր Զելանդիայում, Նորվեգիայում, Պանամայում, Ֆիլիպիններում, Լեհաստանում, Պորտուգալիայում, Կորեայի Հանրապետությունում, Ռումինիայում, Ռուսաստանում, Սենթ Քիթս և Նևիում, Սերբիայում, Սլովակիայում, Հարավային Աֆրիկում, Իսպանիայում, Շվեդիայում, Թայվանում, Թայլանդում, Թուրքիայում, Ուկրաինայում, ԱՄՆ-ում, Պերույում, Վենեսուելայում և այլն։ Nestea ամենամեծ շուկաներն են Միացյալ Նահանգները, Կանադան, Ավստրալիան, Թայվանը, Իտալիան, Իսպանիան, Շվեյցարիան, Գերմանիան և Վիետնամը։

Շրի Լանկայում, Nestea-ն բավականաչափ տարբերվում է, քանի որ արտադրվում է տաք, սառը, կաթնային, և այլ տեսակներով։

Իսրայելը, Էկվադոր, Կանադան, Մեքսիկան եւ Միացյալ Նահանգները այն երկրներն են, որտեղ առկա է դիետիկ Nestea-ն։

Արտաքին հղումներ
----------------

* **nestea.com Արխիվացված 2011-02-25 Wayback Machine** - Nestea ընկերության պաշտոնական կայք

Աղբյուրներ
----------

* Արխիվացված 2018-07-31 Wayback Machine